Na temelju članka 35. b Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)i članka 51. Statuta Općine Bol („Službeni glasnik“ Općine Bol br. 3/21, 4/22) načelnica Općine Bol, dana rujna 2024. godine donosi i podnosi Općinskom vijeću Općine Bol

**POLUGODIŠNJE IZVJEŠĆE**

**O RADU NAČELNICE OPĆINE BOL**

**za vremensko razdoblje od 01. srpnja do 31. prosinca 2024. godine**

I. UVOD

U skladu sa Zakonom o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), općinski načelnik u obvezi je dva puta godišnje podnijeti Izvješće o radu Općinskom vijeću Općine Bol. Izvješće se odnosi na razdoblje od 01. srpnja 2024. g. do 31. prosinca 2024. g., a isto podnosi načelnica Općine Bol Katarina Marčić.

U ovom izvještajnom razdoblju općinska načelnica je obavljala sve poslove i aktivnosti koje su joj u okviru odredbi članka 48. Zakona o lokalnoj i područnoj (regionalnoj) samoupravi te Statuta Općine Bol („Službeni glasnik“ Općine Bol“ broj: 3/21 i 4/22) stavljene u nadležnost, kao i proizašle iz drugih posebnih propisa u kojima su utvrđene obveze i nadležnost jedinice lokalne samouprave.

Stručnu obradu i administrativno-tehničku pripremu materijala za donošenje općih i posebnih akata od strane općinske načelnice, kao i prijedloga akata koji su na usvajanje upućeni Općinskom vijeću, u okviru svog djelokruga obavljao je Jedinstveni upravni odjel Općine Bol.

Odlukom Vlade Republike Hrvatske („Narodne novine“ broj: 132/2017, Odlukom o razvrstavanju jedinica lokalne i područne (regionalne) samouprave prema stupnju razvijenosti

Općina Bol (od ukupno VIII razreda), razvrstana je u VIII skupinu jedinica lokalne samouprave koje se prema vrijednosti indeksa nalaze u drugoj četvrtini iznadprosječno rangiranih jedinica lokalne samouprave.

II. DJELOKRUG NAČELNICE

**A) Priprema općih akata za Općinsko vijeće Općine Bol**

Općinska načelnica redovito sudjeluje u radu Općinskog vijeća Općine Bol, te na svakoj sjednici Vijeća podnosi usmeni izvještaj o radu između dviju sjednica.

U razdoblju od 01. srpnja do 31. prosinca 2024. godine, održane su 4 sjednice Općinskog vijeća Općine Bol.

Jedinstveni upravni odjel Općine Bol na prijedlog i inicijativu općinske načelnice tijekom drugog polugodišta 2024. godine izradilo je više općih i pojedinačnih akata za Općinsko vijeće Općine Bol.

U šestomjesečnom razdoblju izrađeno je i usvojeno ukupno 41 općih i pojedinačnih akata Općinskog vijeća. Svi akti objavljeni su u „Službenom glasniku“ Općine Bol.

Utvrđeni prijedlozi akata koje je donijelo Općinsko vijeće prikazani su po rednom broju objave u „Službenom glasniku“ Općine Bol:

1. ODLUKA O NOVČANIM NAGRADAMA UZ JAVNA PRIZNANJA

2. ODLUKA O DODJELI JAVNOG PRIZNANJA GRB OPĆINE BOL

3. ODLUKA O DODJELI JAVNOG PRIZNANJA GRB OPĆINE BOL

4. ODLUKA O DODJELI JAVNOG PRIZNANJA GODIŠNJA NAGRADA OPĆINE BOL ZA 2024. GODINU

5. ODLUKA O DODJELI JAVNOG PRIZNANJA GODIŠNJA NAGRADA OPĆINE BOL ZA 2024. GODINU

6. ODLUKA O IZMJENAMA I DOPUNAMA PRORAČUNA OPĆINE BOL ZA 2024. GODINU

7. ODLUKA O IZMJENAMA I DOPUNAMA ODLUKE O NAČINU PRUŽANJA JAVNE USLUGE SAKUPLJANJA KOMUNALNOG OTPADA NA PODRUČJU OPĆINEBOL

8. ODLUKA O IZMJENAMA I DOPUNAMA ODLUKE O NERAZVRSTANIM CESTAMA NA PODRUČJU OPĆINE BOL

9. ODLUKA O KOEFICIJENTIMA ZA OBRAČUN PLAĆE SLUŽBENIKA I NAMJEŠTENIKA U JEDINSTVENOM UPRAVNOM ODJELU OPĆINE BOL

10. ZAKLJUČAK O DAVANJU SUGLASNOSTI NA O PLAĆAMA DJELATNIKA OPĆINSKE KNJIŽNICE „HRVATSKE ČITAONICE“ BOL

11. ZAKLJUČAK O DAVANJU SUGLASNOSTI NA PRAVILNIK O PLAĆAMA DJELATNIKA CENTRA ZA KULTURU OPĆINE BOL

12. PRAVILNIK O PLAĆAMA, NAKNADAMA PLAĆE I DRUGIM MATERIJALNIM PRAVIMA RADNIKA ZAPOSLENIH U DJEČJEM VRTIĆU „MALI PRINC“ BOL

13. ODLUKA O PRIHVAĆANJU IZVJEŠĆA O RADU NAČELNICE

14. ODLUKA O KUPNJI NEKRETNINE

15. POLUGODIŠNJI IZVJEŠTAJ O IZVRŠENJU PRORAČUNA OPĆINE BOL ZA RAZDOBLJE SIJEČANJ - LIPANJ 2024. GODINE

16. ODLUKA O PRIJENOSU POSLOVA UTVRĐIVANJA I NAPLATE OPĆINSKIH POREZA ZA 2025. GODINU

17. ODLUKA O FINANCIRANJU PROGRAMA PRODUŽENOG BORAVKA UČENIKA U NASTAVNOJ 2024/2025 GODINI

18. ODLUKA O VISINI JEDINIČNE ZAKUPNINE ZA POSLOVNI PROSTOR U VLASNIŠTVU OPĆINE BOL

19. PLAN DJELOVANJA OPĆINE BOLU PODRUČJU PRIRODNIH NEPOGODA ZA 2025. GODINU

20. ODLUKA O PRIHVAĆANJU PROCJENE RIZIKA OD VELIKIH NESREĆA ZA OPĆINU BOL

21. ODLUKA O II. IZMJENAMA I DOPUNAMA PRORAČUNA OPĆINE BOL ZA 2024. GODINU

22. II IZMJENE PROGRAMA ODRŽAVANJA KOMUNALNE INFRASTRUKTURE NA PODRUČJU OPĆINE BOL ZA 2024. GODINU

23. II IZMJENE PROGRAMA GRAĐENJA KOMUNALNE INFRASTRUKTURE NA PODRUČJU OPĆINE BOL ZA 2024. GODINU

24. PRIJEDLOG ZA OTPIS POTRAŽIVANJA NENAPLATIVA ILI NEOSNOVANA ZADUŽENJA

25. PRORAČUN OPĆINE BOL ZA 2025. GODINU I PROJEKCIJE ZA 2026-2027 GODINU

26. VIŠEGODIŠNJI PLAN URAVNOTEŽENJA PRORAČUNA OPĆINE BOL ZA RAZDOBLJE OD 2025. DO 2027. GODINE

27. ODLUKA O IZVRŠAVANJU PRORAČUNA OPĆINE BOL ZA 2025. GODINU

28. PROGRAM ODRŽAVANJA KOMUNALNE INFRASTRUKTURE NA PODRUČJU OPĆINE BOL ZA 2025. GODINU

29. PROGRAM GRAĐENJA KOMUNALNE INFRASTRUKTURE NA PODRUČJU OPĆINE BOL ZA 2025. GODINU

30. ODLUKA O JAVNIM POTREBAMA PROTUPOŽARNE ZAŠTITE NA PODRUČJU OPĆINE BOL ZA 2025. GODINU

31. ODLUKA O JAVNIM POTREBAMA U KULTURI NA PODRUČJU OPĆINE BOL ZA 2025. GODINU

32. ODLUKA O JAVNIM POTREBAMA PREDŠKOLSKOG ODGOJA NA PODRUČJU OPĆINE BOL ZA 2025. GODINU

33. ODLUKA O JAVIM POTREBAMA U ŠPORTU NA PODRUČJU OPĆINE BOL ZA 2025. GODINU

34. PROGRAM JAVNIH POTREBA ZA OBAVLJANJE DJELATNOSTI STANICE HRVATSKE GORSKE SLUŽBE SPAŠAVANJA NA PODRUČJU OPĆINE BOL ZA 2025. GODINU

35. ODLUKA O VISINI IZNOSA PRIGODNIH NAGRADA ZAPOSLENICIMA ZA 2025. GODINU

36. ANALIZA STANJA SUSTAVA CIVILNE ZAŠTITE ZA 2024. GOD I PLAN RAZVOJA SUSTAVA CIVILNE ZAŠTITE S FINANCIJSKIM UČINCIMA ZA RAZDOBLJE 2025. do 2027. NA PODRUČJU OPĆINE BOL

37. ODLUKA O IZMJENAMA I DOPUNAMA ODLUKE ODREĐIVANJU MJESTA ZA KIOSKE

38. ODLUKA O OSNIVANJU POSLOVNO KOMUNALNO SERVISNE ZONE K3 - RATAC MEŠTRE MJENE

39. ODLUKA O OSNIVANJU POSLOVNO KOMUNALNE PRETEŽNO RECIKLAŽNE ZONE K4

40. ODLUKA O PRIVREMENOJ ZABRANI IZVOĐENJA GRAĐEVINSKIH RADOVA TIJEKOM TURISTIČKE SEZONE U 2025. GODINI

41. ODLUKA U O DAVANJU SUGLASNOSTI NA STATUSNU PROMJENU PRIPAJANJA TRGOVAČKIH DRUŠTAVA HVARSKI VODOVOD D.O.O., ODVODNJA HVAR D.O.O. I VODOVOD I ODVODNJA OTOKA VISA D.O.O. TRGOVAČKOM DRUŠTVU VODOVOD BRAČ D.O.O.

**B) Akti načelnice**

U šestomjesečnom razdoblju općinska načelnica donijela je 31 pojedinačnih akata. Svi akti objavljeni su u službenom glasilu općine te se slijedom navedenog postiže prava transparentnost u radu općinske uprave budući su građani upoznati sa svim radnjama općinske načelnice. Općinska načelnica redovno donosi akte iz svoje nadležnosti, a o istima obavještava javnost putem web stranice općine te javnih glasila.

Utvrđeni prijedlozi akata koje je donio općinski načelnik prikazani su po rednom broju objave u službenom glasilu Općine Bol:

1. ODLUKA O POSTUPKU IZRADE PROCJENE RIZIKA OD VELIKIH NESREĆA ZA PODRUČJE OPĆINE BOL I OSNIVANJU RADNE SKUPINE ZA IZRADU PROCJENE RIZIKA OD VELIKIH NESREĆA ZA PODRUČJE OPĆINE BOL

2. ODLUKA O DODJELI JEDNOKRATNE NOVČANE NAGRADE

3. ODLUKA O DODJELI JEDNOKRATNE NOVČANE NAGRADE

4. ODLUKA O DODJELI JEDNOKRATNE NOVČANE NAGRADE

5. ODLUKA O DODJELI JEDNOKRATNE NOVČANE NAGRADE

6. ODLUKA O DODJELI JEDNOKRATNE NOVČANE NAGRADE

7. ODLUKA O DODJELI JEDNOKRATNE NOVČANE NAGRADE

8. ODLUKA O DODJELI JEDNOKRATNE NOVČANE NAGRADE

9. ODLUKA O DODJELI JEDNOKRATNE NOVČANE NAGRADE

10. ODLUKA O DODJELI JEDNOKRATNE NOVČANE NAGRADE

11. ODLUKA O DODJELI JEDNOKRATNE NOVČANE NAGRADE

12. ODLUKA O DODJELI JEDNOKRATNE NOVČANE NAGRADE

13. ODLUKA O DODJELI JEDNOKRATNE NOVČANE NAGRADE

14. ODLUKA O DODJELI JEDNOKRATNE NOVČANE NAGRADE

15. ODLUKE O OSNOVICI ZA OBRAČUN PLAĆE SLUŽBENIKA I NAMJEŠTENIKA

16. ODLUKA O DODJELI JEDNOKRATNE NOVČANE NAGRADE

17. ODLUKA O DODJELI JEDNOKRATNE NOVČANE NAGRADE

18. ODLUKA O DODJELI JEDNOKRATNE NOVČANE NAGRADE

19. ODLUKA O DODJELI JEDNOKRATNE NOVČANE NAGRADE

20. ODLUKA O DODJELI JEDNOKRATNE NOVČANE NAGRADE

21. ODLUKA O DODJELI JEDNOKRATNE NOVČANE NAGRADE

22. ODLUKA O DODJELI JEDNOKRATNE NOVČANE NAGRADE

23. SUGLASNOST NA CJENIK JAVNE USLUGE PRIKUPLJANJA MIJEŠANOG KOMUNALNOG OTPADA SA PODRUČJA OPĆINE BOL

24. ODLUKU O DONOŠENJU ANALIZE UPRAVLJANJA KOMUNALNOM INFRASTRUKTUROM U VLASNIŠTVU OPĆINE BOL

25. ODLUKU O DAVANJU U ZAKUP POSLOVNOG PROSTORA

26. ODLUKA O IZMENAMA I DOPUNAMA ODLUKE O IMENOVANJU POVJERENSTVA ZA STRATEŠKU PROCJENU PROSTORNIH PLANOVA PREMA ZAJEDNIČKOJ ODLUCI O IZRADI III. IZMJENA I DOPUNA PROSTORNOG PLANA UREĐENJA OPĆINE BOL, I S TIME U SVEZI IZRADA II. IZMJENA I DOPUNA URBANISTIČKOG PLANA UREĐENJA NASELJA BOL, IZRADA I. IZMJENA I DOPUNA URBANISTIČKOG PLANA UREĐENJA NASELJA MURVICA, O IZRADI URBANISTIČKOG PLANA UREĐENJA KOMUNALNE ZONE K3 ”RATAC MEŠTRE MIJENE”, I O IZRADI URBANISTIČKOG PLANA UREĐENJA PRETEŽNO RECIKLAŽNE ZONE K4

27. ODLUKA O RASPISIVANJU NATJEČAJA ZA ZAKUP POSLOVNOG PROSTORA

28. ODLUKA O USVAJANJU ANALIZE UPRAVLJANJA KOMUNALNOM INFRASTRUKTUROM OPĆINE BOL

29. ODLUKA O PROGLAŠENJU SAJAMSKIH DANA

30. IZMJENE I DOPUNE PLANA JAVNE NABAVE ZA 2024. GODINU

31. PLAN JAVNE NABAVE OPĆINE BOL ZA 2025. GODINU

**III. PROJEKTI I SURADNJE**

**u vremenskom razdoblju od 01. srpnja do 31. prosinca 2024. godine**

Tijekom 2024. godine nastavljen je intenzivan rad na izradi prostorno-planskih dokumenata. Održano je više radnih sastanaka s izrađivačima planova i članovima Odbora za prostorno planiranje, sve s ciljem što kvalitetnije izrade nacrta III. izmjena i dopuna Prostornog plana uređenja Općine Bol. Uz navedeni dokument, paralelno se radilo i na:

* II. izmjenama i dopunama Urbanističkog plana uređenja naselja Bol,
* I. izmjenama i dopunama Urbanističkog plana uređenja naselja Murvica,
* Urbanističkom planu uređenja komunalne zone K3 “Ratac meštre Mijene”,
* Urbanističkom planu uređenja pretežno reciklažne zone K4.

U prvom polugodištu započeli su i gotovo u cijelosti dovršeni radovi na prvoj fazi groblja, odnosno izgradnje parkirališta. Paralelno s tim aktivnostima pripremala se projektna dokumentacija za drugu fazu. Nakon stanke tijekom turističke sezone, radovi su ponovno pokrenuti, a dodatno je provedena i anketa među građanima o preferencijama u pogledu tipa grobnica – jednostrukih ili dvostrukih. Rezultati su pokazali gotovo podjednaku podjelu mišljenja među mještanima.

Ured za graditeljstvo uzeo je predmet 2. faze proširenja groblja u obradu te su, temeljem njihovih uputa, određeni dijelovi projekta morali biti revidirani. Osim toga, Općina je bila u obvezi izraditi dodatni hortikulturni projekt koji će izraditi za to ovlašteni projektant, a koji će postati sastavni dio glavnog projekta.

Krajem godine istekao je Ugovor o zakupu s ustanovom koja je pružala usluge smještaja i skrbi u domu za starije i nemoćne. Na raspisani natječaj javila su se dva zainteresirana ponuditelja, no nakon obilaska objekta jedan je odustao, a drugi, iako je prihvatio sve uvjete i viđeno stanje, neposredno prije potpisivanja ugovora također je odustao. Kao razlog naveo je činjenicu da zgrada zahtijeva temeljitu adaptaciju, zbog koje bi bilo nemoguće paralelno obavljati djelatnost: skrbiti za postojeće korisnike, primati nove, osigurati obroke i pružiti minimalne uvjete privatnosti i sigurnosti. Kako nije došlo do potpisivanja ugovora, natječaj će se ponoviti, a u međuvremenu će se provesti nužne adaptacije kako bi se zadovoljili minimalni tehnički i higijenski uvjeti propisani Pravilnikom.

U drugom polugodištu nastavili su se brojni infrastrukturni zahvati. Radovi u ulici Ante Radića pokrenuti su odmah nakon završetka glavne turističke sezone i teku prema planiranoj dinamici. U isto vrijeme odvijali su se i radovi na šematoriju ukupne vrijednosti 250.000 eura. Radovi u ulici Ivana Mažuranića započeli su u studenom, a uključuju kompletnu rekonstrukciju prometnice, oborinske odvodnje i fekalne kanalizacije. Vrijednost radova iznosi 240.000 eura, pri čemu u iznos nije uračunata rekonstrukcija fekalne kanalizacije koju izvodi Vodovod Brač.

U kuhinji dječjeg vrtića provodili su se građevinsko-zanatski radovi, a za vrijeme njihove izvedbe osigurana je vanjska usluga prehrane za djecu. Također su započeli radovi na street workout parku na lokaciji Borak.

Projekt izgradnje bujičnog kanala Borak nije dobio izvođača u prvom krugu javne nabave, stoga je krajem godine natječaj ponovljen. Procijenjena vrijednost radova iznosi 760.000 eura, a sredstva se osiguravaju zajednički iz proračuna Hrvatskih voda, Hrvatskih cesta i Općine Bol.

Poljoprivredna zadruga Bol, nakon isteka ugovora o zakupu u 2022. godini, odbila je produljiti zakup poslovnog prostora u kojem je godinama djelovala ribarnica. Već se neko vrijeme razmatrala nova lokacija, te se pokrenula ideja o izgradnji nove ribarnice ispod postojeće zelene tržnice. Budući da je parcela bila uknjižena na Republiku Hrvatsku, Općina je pokrenula sudski postupak i u konačnici, temeljem nagodbe s Državnim odvjetništvom, uspješno uknjižila vlasništvo.

Na idejno rješenje za novu ribarnicu ishođene su sve potrebne suglasnosti javnopravnih tijela, uključujući i one Konzervatorskog odjela, što je od iznimne važnosti s obzirom na lokaciju u samom centru i zaštićenoj zoni. Trenutno je u izradi glavni projekt. Kao privremeno rješenje, nabavljen je kiosk ribarnica kako bi se omogućio kontinuirani plasman svježe ribe lokalnim stanovnicima i gostima.

Tijekom druge polovice godine javno je predstavljen Elaborat urbane opreme, koji će poslužiti kao temelj za izmjene Odluke o javnim površinama i komunalnom redu.

U rujnu su otvorene ponude za dogradnju luke Bol. Na procijenjenu vrijednost radova od 8,5 milijuna eura, pristigle su ponude u rasponu od 16 do 20 milijuna eura. Analizirala se dokumentacija, a ravnatelj Lučke uprave Splitsko-dalmatinske županije izjavio je da će, unatoč značajnom povećanju troškova, sredstva za realizaciju projekta biti osigurana.

Održani su brojni sastanci s predstavnicima udruga, poduzetnika i mještana. Također je održano više sjednica Općinskog vijeća i Skupštine TZO Bol, kao i Skupštine TZ Splitsko-dalmatinske županije.

S predstavnicima DVD-a Bol vođeni su razgovori vezani uz rješavanje sudskog spora oko novog vozila, planova u vezi nabavke nove cisterne, te planove za izgradnju novog doma DVD-a.

S nadležnim službama Županije i Ministarstva obrazovanja vođeni su sastanci vezani za prijavu osnovne škole Bol na natječaj za izgradnju i opremanje škola za potrebe jednosmjenskog rada i cjelodnevne nastave. Iako je škola od školske godine 2024./2025. prešla na jednu smjenu, zbog čega formalno ne ispunjava uvjete natječaja, isti je naknadno proširen te omogućuje prijavu izgradnje školske dvorane za škole koje nemaju odgovarajući sportski objekt. U razgovorima je zaključeno da bi najbolja lokacija bila Poljana, gdje je i prostornim planom već predviđena dvorana. Po normativu pripada nam jednodijelna dvorana površine 754 m², ali s obzirom na neadekvatne dimenzije borilišta za mali nogomet, odlučeno je izraditi idejno rješenje veće, hibridne dvorane. Ministarstvo je iskazalo načelnu spremnost za sufinanciranje razlike u cijeni, a u slučaju pozitivne evaluacije projekta, Županija bi kao osnivač preuzela ulogu investitora.

Održan je i sastanak s Ministarstvom prostornog uređenja o revitalizaciji kompleksa Bijela kuća. Svi sudski sporovi su dovršeni – zahtjev Dominikanaca za dio čestica je odbijen, dok su za druge čestice ostvarili pravo na zamjenu ili naknadu. Upozoreno je na ozbiljnu opasnost od urušavanja objekta, posebno s obzirom na oštećenja krovišta i požar.

S Ministarstvom zaštite okoliša i zelene tranzicije, Ministarstvom mora, prometa i infrastrukture, Javnom ustanovom More i Krš, stručnjacima s PMF-a i Instituta Ruđer Bošković, održan je sastanak na temu promjena na plaži Zlatni rat. Cilj sastanka bio je objediniti znanja i iskustva relevantnih stručnjaka kako bi se bolje razumjela dinamika obalnih procesa i erozije. Promjene koje primjećujemo dio su prirodnih ciklusa, ali i ljudskih utjecaja. Javna ustanova More i Krš pokrenula je postupak izrade interdisciplinarne studije koja će obuhvatiti istraživanja morskih struja, valova, posidonije i batimetrije te pomoći u budućem upravljanju plažom.

Konačno, tijekom godine održani su brojni sastanci s drugim čelnicima općina na otoku Braču, na kojima su raspravljane zajedničke teme – od gospodarenja otpadom, sigurnosti, prometa, zdravstva, do poslovanja zajedničkih tvrtki i održivog razvoja otoka.

U razdoblju od siječnja do prosinca 2024. godine Općina Bol ostvarila je stabilno i pozitivno financijsko poslovanje, što potvrđuju rezultati godišnjeg izvještaja o izvršenju proračuna.

Ukupni prihodi Općine iznosili su 4.813.250,19 eura, dok su rashodi iznosili 4.482.641,86 eura. Na temelju ostvarenih prihoda i rashoda, ostvaren je višak poslovanja u iznosu od 330.608,33 eura. Kada se tome pridoda višak sredstava iz prethodnih godina u iznosu od 1.901.823,54 eura, ukupni rezultat poslovanja za promatrano razdoblje iznosi značajnih 2.232.431,87 eura.

Konsolidirani izvještaj, koji uključuje i poslovanje svih korisnika proračuna, daje još potpuniju sliku financijskog stanja. Prema tim podacima, ukupni prihodi konsolidiranog proračuna iznosili su 4.897.640,51 eura, dok su rashodi iznosili 4.571.492,51 eura. Konsolidirani višak za promatrano razdoblje iznosi 326.148,00 eura. Uz preneseni višak iz prethodnih godina u iznosu od 1.918.557,61 eura, ukupan rezultat poslovanja u okviru konsolidiranog proračuna za 2024. godinu iznosi 2.244.705,61 eura.

Ovi rezultati pokazuju da je Općina Bol poslovala racionalno i odgovorno, s jasno definiranim prioritetima i financijskom disciplinom. Značajan višak sredstava predstavlja stabilnu osnovu za planiranje budućih kapitalnih ulaganja, nastavak postojećih razvojnih projekata, kao i sigurnost u održavanju visokog standarda javnih usluga za sve mještane.

Izvanproračunski korisnik Općine Bol – Općinska knjižnica Hrvatska čitaonica, tijekom razdoblja od siječnja do prosinca 2024. godine, ostvarila je prihode u iznosu od 87.541,96 eura, dok su rashodi iznosili 89.466,68 eura. Tako je u poslovanju za 2024. godinu ostvaren manjak u iznosu od 1.924,72 eura.

Unatoč negativnom rezultatu za tekuću godinu, knjižnica je raspolagala viškom prenesenim iz prethodnih godina u iznosu od 3.970,32 eura, što je omogućilo financijsku stabilnost te pokrivanje manjka iz tekućeg poslovanja. Na taj način, ukupni rezultat poslovanja za 2024. godinu ostaje pozitivan i iznosi 2.045,60 eura.

Proračunski korisnik Centar za kulturu Općine Bol tijekom razdoblja od siječnja do prosinca 2024. godine ostvario je prihode u iznosu od 287.415,48 eura, dok su rashodi iznosili 284.798,80 eura. Time je ostvaren višak poslovanja u iznosu od 2.616,68 eura.

Kada se tom iznosu pridoda višak sredstava prenesen iz prethodnog razdoblja, koji je iznosio 4.516,23 eura, konačni rezultat poslovanja Centra za kulturu na kraju 2024. godine iznosi ukupno 7.132,91 eura.

Ovaj pozitivan rezultat potvrđuje da je Centar za kulturu uspješno upravljao financijama, osiguravši stabilno poslovanje i u tekućoj godini, unatoč brojnim programskim aktivnostima i izazovima koje donosi kulturni sektor. Održavanje kulturnih manifestacija, edukativnih programa i aktivnosti za sve generacije provedeno je odgovorno i u skladu s raspoloživim sredstvima, pri čemu su očuvani ciljevi djelovanja ustanove kao važnog nositelja društvenog i kulturnog života zajednice.

Izvanproračunski korisnik, Dječji vrtić „Mali princ“ Bol, tijekom razdoblja od siječnja do prosinca 2024. godine ostvario je ukupne prihode u iznosu od 481.603,33 eura, dok su rashodi iznosili 486.755,62 eura. Time je zabilježen manjak prihoda u iznosu od 5.152,29 eura.

Međutim, zahvaljujući prenesenom višku sredstava iz prethodne godine u iznosu od 8.247,52 eura, poslovna godina zaključena je s pozitivnim rezultatom, odnosno viškom u iznosu od 3.095,23 eura.

Ovaj financijski rezultat potvrđuje stabilno poslovanje ustanove, unatoč izazovima u održavanju kvalitete rada, osiguranju prehrane i organizaciji redovitih i posebnih programa za djecu. Dječji vrtić „Mali princ“ nastavio je s odgovornim financijskim upravljanjem, a istodobno osiguravao uvjete za sigurno i poticajno okruženje za odgoj i obrazovanje najmlađih mještana.

Dobrovoljno vatrogasno društvo (DVD) Bol, kao izvanproračunski korisnik, u razdoblju od siječnja do prosinca 2024. godine ostvarilo je ukupne prihode u iznosu od 225.843,86 eura, dok su rashodi iznosili 233.575,49 eura. Time je ostvaren manjak prihoda u iznosu od 7.731,63 eura.

Unatoč ovom manjku, zahvaljujući pozitivnom rezultatu iz prethodne godine u iznosu od 186.735,25 eura, ukupni financijski rezultat na kraju 2024. godine iznosi višak od 179.000,62 eura.

Izvanproračunski korisnik Komunalno-javno poduzeće Grabov rat d.o.o. u razdoblju od siječnja do prosinca 2024. godine ostvario je ukupne prihode u iznosu od 2.229.195,83 eura, dok su rashodi iznosili 2.221.829,93 eura.

Ostvaren je pozitivan poslovni rezultat (dobit) u iznosu od 3.825,59 eura, dok nakon oporezivanja dobit iznosi 3.128,20 eura.

Unatoč izazovnim gospodarskim okolnostima, Grabov rat d.o.o. završio je poslovnu godinu stabilno i s pozitivnim financijskim rezultatom, što ukazuje na odgovorno upravljanje i održivu poslovnu politiku poduzeća.

Načelnica:

Katarina Marčić